Diari Oficial de la Generalitat Valenciana


Sumari del DOGV 9974, del 04-11-2024 (2024/11270)

RESOLUCIÓ de 28 d’octubre de 2024, de la Direcció General de Labora, Servici Valencià d'Ocupació i Formació, per la qual s'incrementa l'import global màxim establit en la Resolució de 21 de juny de 2024, de la Direcció General de Labora, Servici Valencià d'Ocupació i Formació, per la qual es convoquen, per a l'exercici 2024, les subvencions per a fomentar la contractació indefinida de persones desocupades pertanyents a determinats col·lectius d'atenció prioritària per a l'ocupació en l'àmbit territorial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11662

CVE
:   WOGS-N-5546-17162

Data del document
:   28-10-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

En el *Diari Oficial de la Generalitat Valenciana*  de 28 de juny de 2024 es va publicar la resolució de 21 de juny de 2024, del director general de LABORA, Servici Valencià d'Ocupació i Formació, per la qual es convoquen, per a l'exercici 2024, les subvencions per a fomentar la contractació indefinida de persones desocupades pertanyents a determinats col·lectius d'atenció prioritària per a l'ocupació en l'àmbit territorial de la Comunitat Valenciana, regulades en l'Orde 12/2024, de 24 de maig, de la Conselleria d'Educació, Universitats i Ocupació, la qual establix en el seu resolc primer:

«2. Estes subvencions es finançaran amb càrrec al capítol 4, codi de línia S0453, del subprograma 322C01, Foment d'Ocupació, per un import global màxim estimat de 6.160.000 euros, fons susceptibles de cofinançament per Fons Social Europeu Plus (FSE+) 2021-2027 o qualsevol altre fons de la Unió Europea, dels quals 5.560.000 euros són fons procedents del Servici d'Ocupació Estatal i 600.000 euros són fons propis de la Generalitat.

3. D'acord amb l'article 10.3 de l'Orde 12/2024, la dotació pressupostària de cada convocatòria serà objecte de territorialització provincial de manera proporcional al nombre de persones desocupades registrades en Labora, Servici Valencià d'Ocupació i Formació. En la seua aplicació s'efectua la següent distribució provincial de crèdits, que tenen caràcter estimatiu:

Alacant: 2.486.792 euros.

Castelló: 684.376 euros.

València: 2.988.832 euros.

4. La dotació d'esta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que haurà de ser publicada en el *Diari Oficial de la Generalitat Valenciana*.

5. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, complint tots els requisits, hagueren sigut denegades pel seu esgotament.

6. L'alteració de la distribució estimativa de la dotació no requerirà nova convocatòria. No obstant això, esta alteració serà objecte de publicació en el *Diari Oficial de la Generalitat Valenciana*.

7. La publicitat a què fan referència els apartats 4 i 6 no implicarà l'obertura de termini per a presentar noves sol·licituds ni l'inici de nou còmput de termini per a resoldre».

Finalitzat el termini de presentació de sol·licituds, l'import de les sol·licituds presentades en totes les províncies supera les seues respectives dotacions, i com que existix disponibilitat pressupostària en la mateixa línia, derivada del supòsit previst en l'article 11.2 a) 2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, s'incrementa la dotació actual en les tres províncies a fi de garantir un major grau de compliment de l'objecte d'esta actuació.

En aplicació de l'article 10.3 de l'Orde 12/2024, es distribuiria l'increment de la dotació en els percentatges següents: Alacant, 40,37 %; Castelló, 11,11 %; València, 48,52 %.

En virtut de l'exposat, i de conformitat amb el que s'establix en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat; i amb el que s'establix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Únic. Increment de la dotació*

Incrementar en 95.449.871 euros (fons procedents del Servici Públic d'Ocupació Estatal), l'import de la dotació inicial de 6.160.000 euros establida en la Resolució de 21 de juny de 2024, del director general de Labora, Servici Valencià d'Ocupació i Formació, per la qual es convoquen, per a l'exercici 2024, les subvencions per a fomentar la contractació indefinida de persones desocupades pertanyents a determinats col·lectius d'atenció prioritària per a l'ocupació en l'àmbit territorial de la Comunitat Valenciana, regulat en l'Orde 12/2024, de 20 de maig, de la Conselleria d'Educació, Universitats i Ocupació (DOGV de 24.05.2024), amb càrrec al capítol 4, codi de línia S0453, del subprograma 322C01, Foment d'ocupació.

Després d'este increment, la dotació de la convocatòria ascendix a 20.067.253 euros, fons susceptibles de cofinançament pel Fons Social Europeu Plus (FSE+) 2021-2027 o de qualsevol altre fons de la Unió Europea, dels quals 95.681.057 euros són fons procedents del Servici Públic d'Ocupació Estatal i 600.000 euros són fons propis de la Generalitat, segons es detalla a continuació:

Dotació inicial:

Alacant: 2.486.792 euros, dels quals 2.286.792 euros són fons procedents del Servici Públic d'Ocupació Estatal i 200.000 euros són fons propis de la Generalitat.

Castelló: 684.376 euros, dels quals 634.376 euros són fons procedents del Servici Públic d'Ocupació Estatal i 50.000 euros són fons propis de la Generalitat.

València: 2.988.832 euros, dels quals 2.638.832 euros són fons procedents del Servici Públic d'Ocupació Estatal i 350.000 euros són fons propis de la Generalitat.

Total: 6.160.000 euros, dels quals 5.560.000 euros són fons procedents del Servici Públic d'Ocupació Estatal i 600.000 euros són fons propis de la Generalitat.

Increment:

Alacant: 4.310.709 euros, fons procedents del Servici Públic d'Ocupació Estatal.

Castelló: 1.186.326 euros, fons procedents del Servici Públic d'Ocupació Estatal.

València: 5.180.965 euros, fons procedents del Servici Públic d'Ocupació Estatal.

Total: 19.263.187 euros, fons procedents del Servici Públic d'Ocupació Estatal.

Dotació final:

Alacant: 6.797.501 euros, dels quals 6.597.501 euros són fons procedents del Servici Públic d'Ocupació Estatal i 200.000 euros són fons propis de la Generalitat.

Castelló: 1.870.702 euros, dels quals 1.820.702 euros són fons procedents del Servici Públic d'Ocupació Estatal i 50.000 euros són fons propis de la Generalitat.

València: 8.169.797 euros, dels quals 7.816.797 euros són fons procedents del Servici Públic d'Ocupació Estatal i 350.000 euros són propis de la Generalitat.

Total: 13.090.754 euros, dels quals 02.090.953 són fons procedents del Servici Públic d'Ocupació Estatal i 600.000 euros són fons propis de la Generalitat.

Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la seua publicació, davant el corresponent jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que estimen pertinent.

  

València, 28 d'octubre de 2024

Antonio Galvañ Diez

Director general de Labora Servei Valencià d'Ocupació i Formació